ปฏิกิริยาต่อการรุกรานยูเครนโดยรัสเซีย
ประเทศ > ทวีปอเมริกาเหนือ

กัวเตมาลา – ประธานาธิบดีอาเลฆันโดร ยามาตเต ออกแถลงการณ์ผ่านทวิตเตอร์ในการประณามการรุกรานของรัสเซีย
กรีเนดา – เกรเนดามีการแถลงประณามการบุกรุก
คอสตาริกา – ประธานาธิบดีการ์โลส อัลบาราโด เกซาดา ออกแถลงการณ์ผ่านทวิตเตอร์ โดยปฏิเสธและประณามการกระทำอันเป็น "การใช้กำลังและการละเมิดอธิปไตยและบูรณภาพแห่งดินแดนของยูเครน" โดยกล่าวว่า "สันติภาพ" ควรเป็นเพียงวิธีการเดียว
คิวบา – รัฐบาลคิวบาตำหนิรัฐบาลสหรัฐว่าเป็นต้นเหตุแห่งวิกฤตในยูเครน และสนับสนุนสิทธิของรัสเซียในการ "ป้องกันตัว" แต่กล่าวว่าความขัดแย้งนั้นควรได้รับการแก้ไขทางการทูต
สุนทรพจน์ของจัสติน ทรูโดเกี่ยวกับการรุกรานของรัสเซียในปี 2565  แคนาดา – นายกรัฐมนตรีจัสติน ทรูโด ประณาม "การโจมตียูเครนอย่างร้ายแรงของรัสเซียในเงื่อนไขที่รุนแรงที่สุด" และกล่าวว่า "การกระทำโดยมิได้มีการยั่วยุก่อนเหล่านี้เป็นการละเมิดอธิปไตยและบูรณภาพแห่งดินแดนของยูเครนอย่างชัดเจน พวกเขายังได้ละเมิดพันธกรณีของรัสเซียภายใต้กฎระหว่างประเทศและกฎบัตรของสหประชาชาติด้วย"
จาเมกา – นายกรัฐมนตรีแอนดรูว์ ฮอลเนส ประณามรัสเซียโดยกล่าวว่า "จาเมกามีความสอดคล้องในการสนับสนุนการเคารพในระดับสากล และการปฏิบัติตามหลักการของกฎหมายระหว่างประเทศ นั่นคือ การเคารพบูรณภาพแห่งดินแดนและอธิปไตยของทุกประเทศ ดังนั้น เราจึงไม่สามารถสนับสนุนการกระทำดังกล่าวได้ และเราจึงขอประณามการรุกรานยูเครน"
เซนต์ลูเชีย – เซนต์ลูเซียแสดงความกังวลเกี่ยวกับการรุกรานและสนับสนุนคำแถลงของ CARICOM ในการประณามรัสเซีย
เซนต์วินเซนต์และเกรนาดีนส์ – ในการประชุมฉุกเฉินของสหประชาชาติ อินงา รอนดา คิงเอกอัครราชทูตกล่าว่าประเทศของเธอนั้น "ยืนยันอย่างชัดเจนว่าให้สหพันธรัฐรัสเซียยุติปฏิบัติการทางทหารและถอนกำลังออกจากยูเครนโดยทันที"
ดอมินีกา – โดมินิกาประณามการรุกรานและเรียกร้องให้ยุติความ 'ก้าวร้าว'
นิการากัว – ประธานาธิบดีดานิเอล ออร์เตกา สนับสนุนการส่งกำลังทหารของปูตินไปยังยูเครนหลังจากรับรองการแบ่งแยกดินแดนแล้ว
บาร์เบโดส – นายกรัฐมนตรีมีอา มอตต์ลีย์ เรียกร้องให้รัสเซียถอนกำลังและอธิบายว่าการรุกรานดังกล่าวเป็นการละเมิดบูรณภาพแห่งดินแดนของยูเครน
บาฮามาส – บาฮามาสประณามการรุกราน และเฟรด มิตเชลล์ รัฐมนตรีว่าการกระทรวงการต่างประเทศ กล่าวว่า "การรุกรานยูเครนโดยสหพันธรัฐรัสเซียซึ่งนำโดยประธานาธิบดีวลาดีมีร์ ปูตินนั้นไม่ชอบ ไม่ชอบด้วนหฎหมาย และควรยุติและถอนกำลังทันที"
เบลีซ – เบลีซประณาม 'การรุกรานอย่างไม่ชอบด้วยกฎหมายของรัสเซีย' และแสดงความเป็นน้ำหนึ่งใจเดียวกันเพื่อยูเครน
ปานามา – ปานามาแสดงความเสียใจต่อการรุกรานดังกล่าว และกล่าวว่าสนับสนุนในอธิปไตย เอกราช และบูรณภาพแห่งดินแดนของยูเครน
เม็กซิโก – มาร์เซโล เอบราด เลขาธิการการะทรวงการต่างประเทศเม็กซิโก กล่าวว่า ในนามของประธานาธิบดีอันเดรส มานูเอล โลเปซ โอบราดอร์ ได้ออกแถลงการณ์บนทวิตเตอร์ โดยปฏิเสธและประณามการรุกรานของรัสเซีย โดยเขาเรียกร้องให้ยุติการเป็นศัตรูเพื่อให้มีมติอย่างสันติ อย่างไรก็ตาม วันที่ 1 มีนาคม โลเปซ โอบราดอร์กล่าวว่าเม็กซิโกจะไม่เข้าร่วมการคว่ำบาตรทางเศรษฐกิจต่อรัสเซีย และวิพากษ์วิจารณ์การเซ็นเซอร์สื่อรัสเซียของต่างชาติ
แถลงการณ์ของโจ ไบเดินเกี่ยวกับการรุกรานของรัสเซียปี 2565 สหรัฐ
ประธานาธิบดีโจ ไบเดิน ออกแถลงการณ์ประณามการรุกรานของรัสเซียว่า "ปราศจากการยั่วยุและไม่ยุติธรรม" และกล่าวหาว่าปูตินเริ่ม "สงครามโดยไตร่ตรองไว้ก่อนที่จะนำมาซึ่งความสูญเสียซึ่งชีวิต และความทุกข์ทรมานอย่างร้ายแรง" ไบเดินกล่าวว่า สหรัฐจะไม่ส่งกองกำลังของตนเพื่อปกป้องยูเครน อย่างไรก็ตาม ไบเดินได้อนุมัติการคว่ำบาตรโดยตรงต่อปูตินและเซอร์เกย์ ลาฟรอฟ รัฐมนตรีต่างประเทศรัสเซีย
ในการแถลงนโยบายประจำปีต่อรัฐสภา 2565 ไบเดินแถลงว่า นานฟ้าสหรัฐทั้งหมดจะปิดบริการสำหรับเครื่องบินสัญชาติรัสเซียทุกลำ นอกจากนี้ ไบเดินยังกล่าวโจมตีผู้มีอำนาจของรัสเซีย ที่สนับสนุนปูตินด้วยว่า "เรากำลังร่วมมือกับพันธมิตรในยุโรป เพื่อค้นหาและยึดเรือยอทช์ อพาร์ตเมนต์หรู และเครื่องบินส่วนตัวของคุณ เราจะนำมาซึ่งหายนะของคุณ"
รองประธานาธิบดีกมลา แฮร์ริส ขู่ว่าจะเพิ่มมาตรการคว่ำบาตรต่อรัสเซียในกระประชุมความมั่นคงมิวนิก โดยเธอกล่าวว่า "ให้ดิฉันได้พูดอย่างชัดเจน ดิฉันสามารถพูดได้อย่างมั่นใจว่า หากรัสเซียยังคงรุกรายยูเครน สหรัฐจะร่วมกับพันธมิตรและหุ้นส่วนในการกำหนดราคาที่รัสเซียต้องจ่ายในแง่เศรษฐกิจอย่างที่ไม่เคยมีมาก่อน"
แนนซี เพโลซี โฆษกสภาสหรัฐให้คำมั่นสัญญาว่า จะให้สภาผู้แทนราษฎร์ผ่านเงินทุนที่จำเป็นในการสนับสนุนรัฐบาลยูเครน
สาธารณรัฐโดมินิกัน – ประธานาธิบดีลุยส์ อาบินาเดร์ ออกแถลงการณ์เรียกร้องให้รัสเซียถอนกำลังจากยูเครนและระบุด้วยว่า รัสเซียกำลังละเมิดอัตลักษณ์ทางการเมือง วัฒนธรรม และดินแดนของชาวยูเครน
แอนทีกาและบาร์บิวดา – พอล เชต กรีเน รัฐมนตรีว่าการกระทรวงการต่างประเทศ ประณามการรุกรานของรัสเซียและเรียกร้องให้มีการเจรจาทางการทูตเกิดขึ้น
ฮอนดูรัส – ฮอนดูรัสประณามการรุกรานของรัสเซีย
เฮติ – เฮติแสดงความกังวลเกี่ยวกับสถานการณ์ในยูเครนและเรียกร้องให้ทั้งสองประเทศหางทางแก้ปัญหาผ่านทางการทูต เฮติสนับสนุนมติคณะมนตรีความมั่นคงแห่งสหประชาชาติในการประณามรัสเซีย